Document ID: 32011R0891
Publication Date: 2011-09-01

Title and Content:
IZVEDBENA UREDBA KOMISIJE (EU) št. 891/2011
z dne 1. septembra 2011
o spremembi Uredbe Sveta (ES) št. 194/2008 o obnovitvi in okrepitvi omejevalnih ukrepov v zvezi z Burmo/Mjanmarom
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 194/2008 z dne 25. februarja 2008 o obnovitvi in okrepitvi omejevalnih ukrepov v zvezi z Burmo/Mjanmarom in o razveljavitvi Uredbe (ES) št. 817/2006 (1), ter zlasti člena 18(1)(b) Uredbe,
ob upoštevanju naslednjega:
(1)
V Prilogi V k Uredbi (ES) št. 194/2008 so navedeni subjekti, za katere veljajo nekatere omejitve izvoza, financiranja in naložb v skladu z navedeno uredbo.
(2)
V Prilogi VI Uredbe (ES) št. 194/2008 so navedene osebe, skupine in subjekti, za katere velja zamrznitev sredstev in gospodarskih virov iz navedene uredbe.
(3)
Sklep Sveta (EU) št. 2011/504/SZVP (2) z dne 16. avgusta 2011 nadomešča prilogi I in II Sklepa Sveta 2010/232/SZVP z dne 26. aprila 2010 (3).Uredba (ES) št. 194/2008 uveljavlja Sklep Sveta 2010/232/SZVP v obsegu, v katerem je potrebno ukrepanje na ravni Unije. Zato je treba prilogi V in VI k Uredbi (ES) št. 194/2008 ustrezno spremeniti.
(4)
V primeru posameznikov iz Priloge IV Sklepa Sveta 2011/239/SZVP se odpravi učinke njihove uvrstitve na seznam iz Priloge II k navedenemu sklepu. Zato njihovih imen ni ustrezno vključiti v Prilogo VI Uredbe (EC) št. 194/2008.
(5)
Da se zagotovi učinkovitost ukrepov, predvidenih s to uredbo, bi morala ta uredba začeti veljati na dan njene objave -
SPREJELA NASLEDNJO UREDBO:
Člen 1
1. Priloga V k Uredbi (ES) št. 194/2008 se nadomesti z besedilom Priloge I k tej uredbi.
2. Priloga VI k Uredbi (ES) št. 194/2008 se nadomesti z besedilom Priloge II k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. septembra 2011

Classification:
Level 1 Topics: 100161
100147
100143
Level 2 Topics: 100281
100170
100194
100282
Level 3 Topics: 3584
2858
1847
3474
All Topics: 3483
3584
3870
4966